b'\n_START_ARTICLE_\nRumena travni\xc5\xa1ka mravlja\n_START_SECTION_\nOpis\n_START_PARAGRAPH_\nMatica je dolga med 7 in 9\xc2\xa0mm, samci merijo v dol\xc5\xbeino med 3 in 4mm, delavke pa med 2 in 4\xc2\xa0mm. Obi\xc4\x8dajno so rumene do skoraj povsem rjave barve, matica in samci pa so nekoliko temnej\xc5\xa1ih odtenkov._NEWLINE_Ta vrsta \xc5\xbeivi prete\xc5\xbeno pod zemljo na travnikih in livadah. Mravlji\xc5\xa1\xc4\x8da so obi\xc4\x8dajno pod zemljo, v\xc4\x8dasih pa segajo tudi nad njo in so jasno razpoznavna kot kup\xc4\x8dki predelane zemlje. Pogosto se te mravlje zadr\xc5\xbeujejo tudi pod kamni in tlakovci. Kadar se preve\xc4\x8d namno\xc5\xbeijo lahko na travnikih okoli gnezd uni\xc4\x8dijo zaplate trave._NEWLINE_Prehranjujejo se prete\xc5\xbeno z izlo\xc4\x8dki podzemnih vrst listnih u\xc5\xa1i, ki jih v ta namen gojijo v svojih gnezdih. Pozimi pogosto jedo cele u\xc5\xa1i._NEWLINE_Mlade mravlje imajo krila, ki jim omogo\xc4\x8dajo, da v toplih poletnih mesecih zapustijo mravlji\xc5\xa1\xc4\x8de in ustvarijo novo kolonijo. Pogosto se zgodi, da posamezno kolonijo osnuje ve\xc4\x8d matic. Kasneje se spopadejo in v koloniji ostane le najmo\xc4\x8dnej\xc5\xa1a'